smcproject/ml-wiki-sentences huggingface dataset:
ആദിപരാശക്തി, ജഗദംബ, സർവ്വേശ്വരി, ഭുവനേശ്വരി , മഹാമായ, ചണ്ഡിക, കാളി, ലളിതാംബിക, കൊറ്റവൈ, പ്രകൃതി, ഭഗവതി എന്നെല്ലാം ദുർഗ്ഗ അറിയപ്പെടുന്നു.
മാതൃ ദൈവമായ ആദിപരാശക്തി പ്രാചീന യുദ്ധ ദൈവമായ കൊറ്റവൈ എന്ന തായ് ഭഗവതിയുമായി ബന്ധപെട്ടു കിടക്കുന്നു.
ഊർവരത, കാർഷിക സമൃദ്ധി, ഐശ്വര്യം, യുദ്ധ വിജയം, മഹാശക്തി, വിദ്യ, മഹാമാരി, രോഗമുക്തി, പ്രകൃതി, മോക്ഷം തുടങ്ങിയവ മാതൃ ദൈവവുമായി ബന്ധപെട്ടു കിടക്കുന്നു.
പ്രാചീന കാലത്തെ ഊർവരത  ആരാധനയുടെ പിന്തുടർച്ച ആയാണ് ഭഗവതി പൂജ ആരംഭിച്ചത്.
സ്ത്രീ മേൽക്കൈ നേടിയ ഒരു കാലഘട്ടത്തിന്റെ ദൈവസങ്കല്പം എന്ന നിലയ്ക്കാണ് ഭഗവതിയെ കണക്കാക്കുന്നത്.
പുരാതന കാലത്ത് അമ്മ ദൈവത്തെയാണ് ഗോത്ര ജനത കൂടുതലായി ആരാധിച്ചിരുന്നത്.
മാതൃദായക്രമം പിന്തുടരുന്ന ആളുകളിലാണ് ഇത് കൂടുതലായി കണ്ടു വന്നിരുന്നത്.
അതിനാൽ തന്നെ പിതൃദായക്രമം പാലിച്ചു വരുന്നവരിലും വൈദീക സമ്പ്രദായത്തിലും (ബ്രാഹ്മണ) ഭഗവതി പൂജയ്ക്ക് പ്രാധാന്യം കുറവായിരുന്നു.
സ്ത്രീയാണ് സൃഷ്ടിയുടെ അടിസ്ഥാനം എന്ന സങ്കൽപ്പത്തിൽ നിന്നാണ് ശാക്തേയർ ആദിപരാശക്തിയെ ആരാധിച്ചത്.
ശൈവമത വിശ്വാസപ്രകാരം അത് പാർവതിയുടെ പര്യായമായി തീരുകയായിരുന്നു.
ഭഗവതി ഭക്തർ സ്ത്രീകൾക്ക് ബഹുമാനവും തുല്യ അംഗീകാരവും നൽകേണ്ടതുണ്ട് എന്നാണ് വിശ്വാസം.
സ്ത്രീകളിൽ ഭഗവതി വസിക്കുന്നു എന്ന സങ്കൽപ്പമാണ് ഇതിന്റെ കാരണം.
ഒരു സാഹചര്യത്തിലും ഭഗവതി ഉപാസകർ സ്ത്രീകളോട് അപമര്യാദയായി ഇടപെടാൻ പാടില്ല എന്ന്‌ പ്രത്യേകം നിഷ്‌ക്കർഷിക്കാറുണ്ട്.
സ്ത്രീകൾ ദുരിതം അനുഭവിക്കുന്ന ഇടങ്ങളിൽ അഭിവൃദ്ധി അല്ലെങ്കിൽ ഐശ്വര്യം ഉണ്ടാവില്ല എന്ന വിശ്വാസത്തിന്റെ കാരണം ഇതാണ് എന്ന്‌ കരുതപ്പെടുന്നു.
സ്ത്രീകൾ സന്തോഷിക്കുന്ന ഇടങ്ങളിൽ സാക്ഷാൽ ആദിപരാശക്തിയുടെ അനുഗ്രഹം ഉണ്ടാകുമെന്ന് വിശ്വസിക്കപ്പെടുന്നു.
ശാക്തേയ പൂജയിൽ സ്ത്രീകൾ പങ്കെടുക്കുന്നത് വിശേഷമാണ്.
ശക്തി പൂജയിൽ സ്ത്രീക്ക് യാതൊരു വിധ അശുദ്ധിയും ഇല്ല എന്നാണ് ആചാരം.
പ്രത്യേകമായി നടക്കുന്ന ഭഗവതി പൂജയിൽ ആർത്താവക്കാരായ സ്ത്രീകൾ പങ്കെടുക്കുന്നത് പോലും വിശേഷമാണ് എന്നാണ് വിശ്വാസം.
ഹൈന്ദവ വിശ്വാസപ്രകാരവും, ശക്തി സമ്പ്രദായ പ്രകാരവും ലോകമാതാവായ ആദിപരാശക്തി എന്നാണ് ദുർഗ്ഗാ ഭഗവതി അറിയപ്പെടുന്നത്.
മറ്റെല്ലാ ദേവിമാരും, ത്രിമൂർത്തികളും ദുർഗ്ഗയുടെ വിവിധ ഭാവങ്ങളാണ് എന്നാണ് ശക്തി ഉപാസകരുടെ വിശ്വാസം.
അതിനാൽ മഹാദേവി എന്ന് ദുർഗ്ഗ അറിയപ്പെടുന്നു.
ആദിമൂല ഭഗവതിയുടെ പ്രധാന ഭാവമായതിനാൽ മഹാശക്തിസ്വരൂപിണിയാണ് ദുർഗ്ഗ എന്നാണ് സങ്കല്പം.
"മഹാകാളി, മഹാലക്ഷ്മി, മഹാസരസ്വതി" എന്നീ മൂന്ന് പ്രധാനഭാവങ്ങളും ഭഗവതിക്കുണ്ട്.
കർമം ചെയ്യാനുള്ള ഇച്ഛാശക്തി, ക്രിയാശക്തി, ജ്ഞാനശക്തി എന്നിവയുടെ പ്രതീകമായാണ് ഈ മൂന്ന് രൂപങ്ങളെ അവതരിപ്പിച്ചിരിക്കുന്നത്.
സമ്പത്തും വിദ്യയും വിജയവും ആഗ്രഹിക്കുന്നവർ ഭഗവതിയെ ഭജിക്കണം എന്നാണ് വിശ്വാസം.
ദുർഗ്ഗയുടെ അത്യുഗ്രരൂപം ശൂലിനി എന്നറിയപ്പെടുന്നു.
ഇത് കാളിക്ക് സമാനമായ കറുത്ത വർണ്ണത്തോട് കൂടിയ ദുർഗ്ഗാ രൂപമാണ്.
ദേവി മഹാത്മ്യത്തിലെ 'സർവ്വ മംഗളമാംഗല്യേ' എന്ന് തുടങ്ങുന്ന പ്രസിദ്ധമായ സ്തുതി ഭഗവതിയെ ഉദ്ദേശിച്ചുള്ളതാണ്.
ദുർഗ്ഗ സംരക്ഷണത്തിന്റെ ഒരു കവചമാണ്, ഭയത്തിൽ നിന്നും മോചിപ്പിക്കുന്നവളാണ്, ദുരിതങ്ങളെ തരണം ചെയ്യാൻ ശക്തി നൽകുന്നവളാണ്, ദുർഗതികളിൽ തുണയാണ്, സമ്പത്തും ഐശ്വര്യവും നൽകുന്നവളാണ്, ദുഷ്ടന്മാരെ സംഹരിക്കുന്നവളാണ്, ജീവിതവിജയം നൽകുന്നവളാണ്, മോക്ഷദായിനിയാണ്, കാരുണ്യമൂർത്തിയാണ്, മാതൃവാത്സല്യം ചൊരിയുന്നവളാണ് എന്നെല്ലാം ദേവി പുരാണങ്ങളിൽ കാണാം.
വൈകുന്നേരം നടക്കുന്ന ഭഗവതി സേവ (അന്തി നമസ്ക്കാരം) ദുർഗ്ഗാ ഭഗവതിയുടെ അനുഗ്രഹത്തിന് വേണ്ടിയുള്ള പൂജയാണ്.
ശാക്തേയ സമ്പ്രദായമനുസരിച്ചു ദേവി ആദിപരാശക്തിയുടെ മൂർത്തരൂപമാണ് ദുർഗ്ഗ.
പതിനാറ് കൈകൾ ഉള്ളതും, സിംഹത്തിന്റെ പുറത്ത്  സഞ്ചരിക്കുന്നതും, തൃക്കണ്ണ്, കിരീടം, ചന്ദ്രക്കല, തൃശൂലം തുടങ്ങിയ ആയുധങ്ങൾ ധരിച്ചവളും, ശക്തിയുടെ പ്രതീകവുമായിട്ടാണ് ദുർഗ്ഗയെ കണക്കാക്കുന്നത്.
ഹൈന്ദവ വിശ്വാസപ്രകാരം ശക്തി, വീര്യം, വിജയം, ഐശ്വര്യം എന്നിവയുടെ പ്രതീകമാണ് ദുർഗ.
ദു:ഖങ്ങളിൽ നിന്നും ദുർഗതികളിൽ നിന്നും  രക്ഷിക്കുന്നവളാകയാൽ ദേവിക്ക് ദുർഗ്ഗാ എന്നു നാമം ലഭിച്ചു എന്ന് ഒരു വിശ്വാസം.
പൂർണ്ണ ചന്ദ്രൻ (പൗർണമി) ദുർഗ്ഗ ആയും അമാവാസി രാത്രി കാളി ആയും സങ്കൽപ്പിക്കപ്പെടുന്നു.
ഭയത്തിൽ നിന്നും മോചിപ്പിച്ചു ഭക്തരുടെ അഭിലാഷങ്ങൾ സാധിപ്പിക്കുന്നവളാണ് ദുർഗാ ഭഗവതി എന്ന് വിശ്വസിക്കപ്പെടുന്നു. 'സർവ്വസ്വരൂപേ സർവേശേ, സർവ്വശക്തി സമന്വിതേ, ഭയേഭ്യസ്ത്രാഹിനോ ദേവി, ദുർഗേ ദേവി നമോസ്തുതേ' എന്ന ദേവി മഹാത്മ്യത്തിലെ സ്തുതിയിൽ ഇത് വ്യക്തമാക്കുന്നു.
ത്രിമൂർത്തികളുടെ സൃഷ്ടാവും അവർക്ക് ശക്തി നൽകുന്നതും ഭഗവതി ആണെന്ന് പുരാണങ്ങളിൽ കാണാം.
ശൈവവിശ്വാസമനുസരിച്ച് ശിവപത്നിയായ ശ്രീപാർവ്വതിയുടെ യഥാർത്ഥ രൂപമാണ് ദുർഗ്ഗ.
ദുർഗ്ഗമാസുരനെ വധിക്കാൻ വേണ്ടി അവതാരം എടുത്തതെന്ന് വിശ്വാസം.
അതിനാൽ ഭഗവതിക്ക് ദുർഗ്ഗ എന്ന പേര് ലഭിച്ചു.
ഹരിതവർണ്ണമായ പച്ചയാണ് ഈ ഭഗവതിയുടെ നിറം.
മഹിഷാസുരൻ , ശുംഭനിശുംഭൻമാർ തുടങ്ങി അനേകം അസുരന്മാരെ ദുർഗ്ഗ വധിക്കുന്നതായി ദേവീ മാഹാത്മ്യത്തിൽ കാണാം.
അതിനാൽ മഹിഷാസുരമർദ്ദിനിയായും  ആരാധിക്കപ്പെടുന്നു.
ദുഷ്ടന്മാരുടെ നേർക്ക് ചണ്ഡകോപം കാട്ടുന്നതിനാൽ ചണ്ഡിക എന്നറിയപ്പെടുന്നു.
സ്കന്ദ പുരാണം അനുസരിച്ച് ശ്രീ പാർവതി ആണ് മഹിഷാസുരൻ, സുംഭനിസുംഭൻ, ചാണ്ഡമുണ്ഡൻ, രക്തബീജൻ എന്നിവരെ വധിച്ചത്.
സർവ ദേവതകളും ദുർഗ്ഗയിൽ കുടികൊള്ളുന്നു എന്നാണ് സങ്കല്പം.
ദുഖനാശിനിയും ദുർഗതിപ്രശമനിയുമാണ് ദുർഗ്ഗാഭഗവതി എന്ന് ദേവിഭാഗവതം പറയുന്നു.
നവരാത്രികാലത്ത് ഒൻപത് ഭാവങ്ങളിൽ പരാശക്തിയെ ആരാധിക്കാറുണ്ട്.
ഇതാണ് "നവദുർഗ്ഗ".
ശൈലപുത്രി, ബ്രഹ്മചാരിണി, ചന്ദ്രഘണ്ഡാ, കുഷ്മാണ്ഡ, സ്കന്ദമാതാ, കാർത്യായനി, കാളി അഥവാ കാലരാത്രി, മഹാഗൗരി, സിദ്ധിദാത്രി എന്നിവയാണ് ഇവർ.
വേറെ ഏഴു ഭാവങ്ങളിലും ആരാധിക്കാറുണ്ട്.
ഇതാണ് "സപ്തമാതാക്കൾ".
ബ്രാഹ്മി, വൈഷ്ണവി, മഹേശ്വരി, ഇന്ദ്രാണി, വാരാഹി, കൗമാരി, ചാമുണ്ഡി (കാളി) എന്നിവരാണ് ഇത്‌.
കൂടാതെ താന്ത്രിക രീതിയിൽ പിന്നേയും പത്ത് രൂപങ്ങളിൽ ഭഗവതിയെ സങ്കല്പിക്കാറുണ്ട്.
ഇവരാണ് "ദശമഹാവിദ്യമാർ".
പരാശക്തി ശിവനു ചുറ്റും പല ഭാവത്തിൽ തന്റെ ശക്തിയെ ആവിഷ്കരിക്കുമ്പോഴാണ് ശിവൻ സ്പന്ദിക്കാൻ പോലും ശക്തനാകുന്നത് എന്നാണ് വിശ്വാസം.
ഇത്തരത്തിൽ ശിവനു ചുറ്റും പത്ത്  ദിശകളിൽ വർത്തിക്കുന്ന ശക്തിയുടെ പത്ത് ആവിഷ്കാരങ്ങളെയാണ് ദശമഹാവിദ്യയിലൂടെ വിവരിക്കുന്നത്.
കാളി, താര, ഭൈരവി, ഛിന്നമസ്ത, ഭുവനേശ്വരി, ബഗളാമുഖി, ധൂമാവതി, മാതംഗി, ശോഡശി അഥവാ ശ്രീവിദ്യ, മഹാലക്ഷ്മി (കമല) എന്നിവരാണ് ദശമഹാവിദ്യമാർ.
ദുർഗ്ഗയുടെ പുരികക്കൊടിയിൽ നിന്നും അവതരിച്ച കാളിയാണ് ചാമുണ്ഡി എന്ന് ദേവി മഹാത്മ്യം പറയുന്നു.
ദേവീ മാഹാത്മ്യം, ദേവീ ഭാഗവതം തുടങ്ങിയവ ഈ ഭഗവതിയെ സ്തുതിക്കുന്ന പ്രധാന ഗ്രന്ഥങ്ങൾ ആകുന്നു.
ദേവീമാഹാത്മ്യം പതിനൊന്നാം അദ്ധ്യായത്തിൽ ദുർഗ്ഗയുടെ ഉഗ്രരൂപമായി ഭദ്രകാളിയെ അവതരിപ്പിച്ചിരിക്കുന്നു.
ഭയത്തിൽ നിന്ന് രക്ഷിക്കുന്നവളാണ് ഭദ്രകാളി എന്നാണ് 'ജ്വാലാകരാളാമത്യുഗ്രാം' എന്ന് തുടങ്ങുന്ന സ്തോത്രത്തിൽ പറയുന്നത്.
ഇതേ അദ്ധ്യായത്തിൽ ഭീതികളെ അകറ്റുന്ന ഭുവനേശ്വരിയായും, സൗമ്യ സുന്ദരാകാരമുള്ള കാർത്യായനിയായും ഭഗവതിയെ സ്തുതിക്കുന്നു.
അതിനാൽ പല ഭാവങ്ങളും പേരുകളും പ്രാദേശിക വ്യത്യാസങ്ങളും ഉള്ള ഒരു മാതൃ ദൈവമായി ദുർഗ്ഗയെ കണക്കാക്കാം.
രാത്രി 9 മണി മുതൽ 12 വരെയുള്ള സമയമാണ് ദുർഗ്ഗായാമം എന്നറിയപ്പെടുന്നത്.
ഈ സമയത്താണ് ഭഗവതി സേവ നടത്തുന്നത്.
ഭഗവതി സേവ എന്നത് ദുർഗ്ഗാ ഭഗവതിയെ  വൈകുന്നേരം പടിഞ്ഞോറാട്ട് തിരിഞ്ഞിരുന്ന് പൂജയ്ക്കുന്ന ചടങ്ങാണിത്.
അന്തി നമസ്ക്കാരം എന്നും ശർക്കര പൂജ എന്നും പ്രാദേശികമായി ഭഗവതി സേവ അറിയപ്പെടുന്നു.
സകല ദുരിതവും മാറാനും ഐശ്വര്യ വർദ്ധനയ്ക്കുമാണ് ഭഗവതി സേവ ചെയ്യുന്നത്.
ഭഗവതിക്ക് മൂന്ന് പ്രധാന ഭാവങ്ങൾ ഉണ്ട് എന്നാണ് സങ്കല്പം.
ഇവ സൗമ്യ, ഉഗ്ര, അത്യുഗ്ര ഭാവങ്ങൾ എന്നറിയപ്പെടുന്നു.
സൗമ്യം - ശാന്തി ദുർഗ്ഗ 
ഉഗ്രം - വന ദുർഗ്ഗ, അഗ്നി ദുർഗ്ഗ 
അത്യുഗ്രം - ശൂലിനി ദുർഗ്ഗ (കാളി ഭാവം)
അത്യുഗ്രമൂർത്തിയായ ശൂലിനി ദേവി ശരഭമൂർത്തിയായ ശിവന്റെ രണ്ടു ചിറകുകളിൽ ഒന്നിൽ കുടികൊള്ളുന്ന ദുർഗ്ഗ ആണ്.
ശൂലിനി ദുർഗ്ഗയുടെ നിറം കറുപ്പാണ്.
നരസിംഹമൂർത്തിയുടെ കോപത്തെ ഇല്ലാതാക്കാൻ വേണ്ടിയാണ് ഭഗവതി ഈ ഭാവത്തിൽ അവതരിച്ചതെന്ന് വിശ്വാസം.
കാളി രൂപത്തോട് കൂടിയ ഈ ഭഗവതി കടുത്ത ദുരിതങ്ങളും ഉപദ്രവങ്ങളും   ഇല്ലാതാക്കുന്നവളാണ് എന്നാണ് വിശ്വാസം.
വന ദുർഗ്ഗ
കേരളത്തിൽ ഏറെ ആരാധിക്കപ്പെടുന്ന ഭഗവതി ആണ് വനദുർഗ്ഗ .
ഉഗ്രമൂർത്തി.
വന ശൈലാദ്രി വാസിനിയായ ഭഗവതി വന ദുർഗ്ഗ എന്ന് അറിയപ്പെടുന്നു.
മഴ, വെയിൽ തുടങ്ങിയ പ്രകൃതി പ്രതിഭാസങ്ങളെല്ലാം നേരിട്ടു പതിക്കത്തക്ക രീതിയിൽ മേൽക്കൂര ഇല്ലാത്ത ശ്രീകോവിൽ ആണ് പൊതുവേ വനദുർഗ്ഗാ പ്രതിഷ്ഠയുടെ പ്രത്യേകത.
പ്രകൃതിദേവി എന്നും വനദുർഗ്ഗ അറിയപ്പെടുന്നു.
ആദിയും അന്തവുമില്ലാത്ത പ്രകൃതി ഭഗവതിയുടെ സ്വരൂപം ആണെന്ന് കരുതപ്പെടുന്നു.
അതിനാൽ പ്രകൃതി സംരക്ഷണത്തിന്റെ ഭാഗമായി ഭഗവതിയെ കാവുകളിൽ ആരാധിക്കുന്നു.
കാടാമ്പുഴ, ചക്കുളത്തുകാവ്, ഗുരുവായൂർ ഇടത്തരികത്ത്കാവ് തുടങ്ങിയ പ്രസിദ്ധമായ ക്ഷേത്രങ്ങൾ വന ദുർഗ്ഗയുടെ പേരിൽ അറിയപ്പെടുന്നു.
നവരാത്രി, തൃക്കാർത്തിക, മകര പൊങ്കൽ തുടങ്ങിയ ദിവസങ്ങൾ ഭഗവതിക്ക് വിശേഷം.
ഭുവനേശ്വരി പ്രധാനമായ ദിവസമായതിനാൽ ഞായറാഴ്ചയും പ്രധാനമാണ്.
ഭദ്രകാളി ഭാവത്തിൽ അമാവാസിയും പ്രാധാന്യം.
പൗർണമി വ്രതം ഭഗവതിയെ ഉദ്ദേശിച്ചു എടുക്കുന്ന വ്രതമാണ്.
നവദുർഗമാർ
ദുർഗയുടെ ഒൻപത് അവതാരങ്ങൾ ആണിവ.
നവദുർഗ്ഗ എന്നറിയപ്പെടുന്നു.
ശൈലപുത്രി, ബ്രഹ്മചാരിണി, ചന്ദ്രഘണ്ഡാ, കുഷ്മാണ്ഡ, സ്കന്ദമാതാ, കാർത്യായനി, കാളി (കാലരാത്രി), മഹാഗൗരി, സിദ്ധിദാത്രി എന്നിവയാണ് നവദുർഗമാർ.
നവരാത്രിയിൽ ഈ ഒൻപത് പേരെയും പ്രത്യേകമായി ആരാധിച്ചു കാണുന്നു.
ആദിപരാശക്തി, മഹാശക്തി, മഹാമായ, ഭുവനേശ്വരി , ജഗദംബ, ചണ്ഡിക , ചാമുണ്ഡേശ്വരി, ഭദ്രകാളി , മഹാകാളി, മഹാലക്ഷ്മി , മഹാസരസ്വതി , ഭഗവതി , അന്നപൂർണേശ്വരി , നാരായണി, പ്രകൃതി, കുണ്ഡലിനി, ലളിത, പരമേശ്വരി, കാത്യായനി, ത്രിപുരസുന്ദരി, മംഗളാദേവി, രാജരാജേശ്വരി, കുരുംമ്പ, മാരിയമ്മൻ, പാർവതി , ഭൈരവി, ശൂലിനി തുടങ്ങി പല പേരുകളിലും ദുർഗ്ഗ അറിയപ്പെടുന്നു.
ദുർഗ്ഗോൽപ്പത്തി
രുരുവിന്റെ പുത്രനായി ദുർഗ്ഗമൻ എന്നൊരു അസുരനുണ്ടായിരുന്നു.
അവൻ ചിന്തിച്ചു.
ദേവന്മാർക്ക് ആശ്രയം വേദമാണ്.
വേദത്തിനു നാശമുണ്ടായാൽ യജ്ഞങ്ങൾക്കും ധർമ്മത്തിനും നാശമുണ്ടാകും.
അതോടെ ദേവന്മാർ മുടിയും.
ഈ ചിന്തയോടെ ദുർഗ്ഗമൻ ബ്രഹ്‌മാവിനെ തപസ്സു ചെയ്തു പ്രത്യക്ഷനാക്കി വരം ചോദിച്ചു.
മടിയോടെയെങ്കിലും ബ്രഹ്‌മാവ്‌ ദുർഗ്ഗമന് ഇഷ്ടവരം നൽകി.
അസുരൻ വേദങ്ങൾ ഏറ്റുവാങ്ങിയതോടെ മഹർഷിമാർ മന്ത്രം മറന്നു.
സ്നാനം ജപം തർപ്പണം ഹോമം തപം നന്മകൾ എന്നിവയെല്ലാം അപ്രത്യക്ഷമായി.
അക്രമവും അധർമ്മവും നടമാടിയതോടെ അസുരന്മാർ മഹാബലവാന്മാരും ദേവന്മാർ ദുർബലരുമായിത്തീർന്നു.
ലോകത്തെല്ലാം അരാജകത്വവും മഹാക്ഷാമവും പിടികൂടി.
ദേവന്മാർ ഗുഹകളിൽ ഓടിയൊളിച്ചു.
ഭൂമി കരിഞ്ഞുണങ്ങി.
വൃക്ഷലതാദികൾ നശിച്ചു.
നൂറുകൊല്ലം മഴയില്ലാതിരുന്നു.
പക്ഷി -മൃഗാദികളും മനുഷ്യരും  ചത്തു വീണു.
കുളം, കൂപം, തടാകങ്ങൾ,പുഴകൾ എന്നിവ വറ്റി വരണ്ടു.
വേനലിൽ നീറി നീറി ഭൂമി നൂറ്റാണ്ടുകൾ നിന്നു.
ലോകം ഇത്തരത്തിലായപ്പോൾ ദേവന്മാർ  ഹിമാലയസാനുക്കളിലെത്തി ആദിപരാശക്തിയെ സ്തുതിച്ചു.
ഒടുവിൽ ജഗദംബ പാർവതി നീലനിറത്തിലുള്ള മനോഹരമായ കണ്ണുകളോടും തൃക്കയ്യിൽ വില്ലും ശരങ്ങളും ധരിച്ചുകൊണ്ടും വൃക്ഷലതാദികളുടെ വർണ്ണമായ  പച്ചനിറത്തോടുകൂടി ദേവന്മാർക്കു പ്രത്യക്ഷയായി.
തുടർന്നു ഭഗവതി  മനോഹരമായ ആയിരം കണ്ണുള്ളവളായി മനോഹരമായ കണ്ണുകളിൽ നിന്നും അമൃതമയമായ ജലം വർഷിച്ചു തുടങ്ങി.
ഭഗവതി വർഷിച്ച ജലത്താൽ ഭൂമിയിൽ സസ്യങ്ങൾ കിളിർക്കുകയും ലോകത്തിലെ ചരാചരങ്ങൾ സുഖം പ്രാപിക്കുകയും ചെയ്തു .
ഇത് കാരണം പരാശക്തിക്ക് ശക്താക്ഷി എന്ന് പേരുണ്ടായി.
തുടർന്ന് തന്റെ കയ്യിലുള്ള അക്ഷയമായ ഫലമൂലങ്ങൾ നൽകി ഭഗവതി ജീവികളുടെ വിശപ്പ് തീർത്തു, പ്രാണരക്ഷ ചെയ്തു .
ഇത്തരത്തിൽ ശാകം (ഫലമൂലങ്ങൾ ) നൽകി ഭരിക്കുകയാൽ ഭഗവതിക്ക് ശാകംഭരി എന്നും പേരുണ്ടായി .
ദുർഗ്ഗമൻ ഇതറിഞ്ഞു അവിടെയെത്തി.
തുടർന്ന് ഭഗവതി അസുരന്മാരുമായി യുദ്ധമാരംഭിച്ചു.
ഘോരമായ യുദ്ധത്തിൽ ദുർഗ്ഗമനെ നിഗ്രഹിച്ചു.
വേദങ്ങളെ വീണ്ടെടുത്ത് ദേവന്മാർക്കും മുനിമാർക്കും നല്കിയനുഗ്രഹിച്ചു.
ദുർഗ്ഗമനെ വധിക്കുകയാൽ ഭഗവതിക്ക് ദുർഗ്ഗ എന്നു പേരുണ്ടായി.
അത് കൂടാതെ ഗണേശ ജനനിയായ ദുർഗാ എന്നാണ് ദേവി ഭാഗവതത്തിൽ പഞ്ച ദേവിമാരിൽ ശ്രീ ദുർഗ്ഗാ ഭഗവതിയെ സംബോധന ചെയ്യുന്നത്.
അതിനു ശേഷം മഹാമായ വേദങ്ങൾ തന്റെ ശരീരമാണെന്നും അതിനാൽ അവയെ വളരെ ശ്രദ്ധയോടെ സംരക്ഷിച്ചു കൊള്ളണമെന്നും മുനിമാർക്കു നിർദ്ദേശം നൽകിയിട്ട് അപ്രത്യക്ഷയായി .
[ദേവീ ഭാഗവതം , സപ്തമസ്കന്ധം , അദ്ധ്യായം 28].
ജ്ഞാനിനാമപി ചേതാംസി
ദേവീ ഭഗവതി ഹി സാ
ബലാദാകൃഷ്യ മോഹായ
മഹാമായാ പ്രയച്ഛതി (1)
ദുർഗ്ഗേ സ്മൃതാ ഹരസി ഭീതിമശേഷജന്തോഃ
സ്വസ്ഥൈഃ സ്മൃതാ മതിമതീവ ശുഭാം ദദാസി
ദാരിദ്ര്യദുഃഖഭയഹാരിണി കാ ത്വദന്യാ
സർവ്വോപകാരകരണായ സദാർദ്രചിത്താ (2)
സർവ്വമംഗളമാംഗല്യേ ശിവേ സർവ്വാർത്ഥസാധികേ
ശരണ്യേ ത്ര്യംബകേ ഗൗരീ
നാരായണി നമോസ്തുതേ (3)
ശരണാഗത ദീനാർത്ത
പരിത്രാണപരായണേ
സർവ്വസ്യാർത്തിഹരേ ദേവീ
നാരായണി നമോസ്തുതേ (4)
സർവ്വസ്വരൂപേ സർവ്വേശേ
സർവ്വശക്തി സമന്വിതേ
ഭയേഭ്യ സ്ത്രാഹിനോ ദേവി
ദുർഗ്ഗേ ദേവി നമോസ്തുതേ (5)
ജ്വാലാ കരാള മത്യുഗ്രം 
അശേഷാസുരസൂദനം 
തൃശൂലം പാതു നോ ഭീതേർ 
ഭദ്രകാളി നമോസ്തുതേ (6)
രോഗാന ശേഷാന പഹംസി തുഷ്ടാ
രുഷ്ടാ തു കാമാൻ സകലാനഭീഷ്ടാൻ
ത്വാമാശ്രിതാനാം ന വിപന്നരാണാം
ത്വാമാശ്രിതാ ഹ്യാശ്രയതാം പ്രയാന്തി (7)
സർവ്വബാധാ പ്രശമനം
ത്രൈലോകസ്യാഖിലേശ്വരീ
ഏവമേവ ത്വയാ കാര്യം
അസ്മദ്വൈരി വിനാശനം (8)
അംബികാ അനാദിനിധനാ
ആശ്വാരൂഡാ അപരാജിത
ദുർഗ്ഗായൈ ദുർഗ്ഗപാരായൈ
സാരായൈ സർവ്വകാരിണ്യൈ
ഖ്യാത്യൈ തഥൈവ കൃഷ്ണായൈ
ധൂമ്രായൈ സതതം നമഃ
കാത്യായനീ മഹാമായേ ഭവാനീ ഭുവനേശ്വരീ  സംസാരസാഗരേ മഗ്നം ദീനം മാം കരുണാമയീ ബ്രഹ്മവിഷ്ണുശിവാരാദ്ധ്യേ പ്രസീദ ജഗദംബികേ  മനോഭിലഷിതം ദേവീ വരംദേഹീ നമോസ്തുതേ.
ലളിതേ സുഭഗേ ദേവി
സുഖസൗഭാഗ്യദായിനി
അനന്തം ദേഹി സൗഭാഗ്യം
മഹ്യം തുഭ്യം നമോനമ:
യാ ദേവീ സർവ്വ ഭൂതേഷു
ശക്തിരൂപേണ സംസ്ഥിതാ
നമസ്തസ്യൈ നമസ്തസ്യൈ
നമസ്തസ്യൈ നമോ നമ: പ്രധാനപ്പെട്ട ക്ഷേത്രങ്ങൾ പ്രസിദ്ധ ക്ഷേത്രങ്ങൾ ദേശീയ തലത്തിൽ കൊല്ലൂർ മൂകാംബിക ക്ഷേത്രം, ഉഡുപ്പി ജില്ല, കർണ്ണാടക കന്യാകുമാരി ബാലാംബിക ക്ഷേത്രം, തമിഴ്നാട് മധുര മീനാക്ഷി ക്ഷേത്രം, തമിഴ്നാട് കാഞ്ചി കാമാക്ഷി ക്ഷേത്രം, കാഞ്ചിപുരം, തമിഴ്നാട് വാരാണസി ദുർഗ്ഗ, കാശി, യുപി വൈഷ്ണോ ദേവി ഗുഹാ ക്ഷേത്രം, കത്ര, ജമ്മു കശ്മീർ മണ്ടയ്ക്കാട് ഭഗവതി ക്ഷേത്രം, കന്യാകുമാരി, തമിഴ് നാട് കേരളത്തിൽ ആറ്റുകാൽ ശ്രീ ഭഗവതി ക്ഷേത്രം, തിരുവനന്തപുരം കൊടുങ്ങല്ലൂർ ശ്രീകുരുംമ്പ ഭഗവതി ക്ഷേത്രം, തൃശൂർ ചോറ്റാനിക്കര ശ്രീ ഭഗവതി ക്ഷേത്രം, എറണാകുളം കാടാമ്പുഴ ഭഗവതി ക്ഷേത്രം, മലപ്പുറം പാലക്കാട്‌ ഹേമാംബിക ക്ഷേത്രം, എമൂർ ഗുരുവായൂർ ശ്രീകൃഷ്ണക്ഷേത്രം ഇടത്തരികത്ത് കാവ് ഭഗവതി ക്ഷേത്രം, തൃശൂർ കുമാരനെല്ലൂർ ശ്രീ ഭഗവതി ക്ഷേത്രം, കോട്ടയം ചക്കുളത്ത്കാവ് ശ്രീ ഭഗവതി ക്ഷേത്രം, നീരേറ്റുപുറം, ആലപ്പുഴ (തിരുവല്ലയ്ക്ക് സമീപം) ചെട്ടികുളങ്ങര ശ്രീ ഭഗവതി ക്ഷേത്രം, മാവേലിക്കര മലയാലപ്പുഴ ദേവി ക്ഷേത്രം, പത്തനംതിട്ട പനച്ചിക്കാട് ദക്ഷിണ മൂകാംബിക ക്ഷേത്രം, കോട്ടയം കുറ്റിക്കാട്ട് ഭഗവതി ക്ഷേത്രം, കോട്ടയം വടക്കൻ പറവൂർ മൂകാംബിക ക്ഷേത്രം, എറണാകുളം ചെങ്ങന്നൂർ ഭഗവതി (മഹാദേവ) ക്ഷേത്രം, ആലപ്പുഴ ഊരകം അമ്മത്തിരുവടി ക്ഷേത്രം, തൃശൂർ മുല്ലയ്ക്കൽ രാജരാജേശ്വരി ക്ഷേത്രം, ആലപ്പുഴ കണിച്ചു കുളങ്ങര ശ്രീ ഭഗവതി ക്ഷേത്രം, ആലപ്പുഴ കാട്ടിൽ മേക്കതിൽ ശ്രീദേവി ക്ഷേത്രം, പൊന്മന, കൊല്ലം (ചവറയ്ക്ക് സമീപം) പാറമേക്കാവ് ഭഗവതി ക്ഷേത്രം, തൃശൂർ ഊരകത്തമ്മ തിരുവടി ക്ഷേത്രം, തൃശ്ശൂർ മുഴക്കുന്ന് മൃദംഗശൈലേശ്വരി ക്ഷേത്രം, കണ്ണൂർ മാമാനികുന്ന് മഹാദേവി ക്ഷേത്രം, കണ്ണൂർ വളയനാട് ദേവിക്ഷേത്രം, കോഴിക്കോട് ലോകനാർക്കാവ് ഭഗവതി ക്ഷേത്രം, വടകര, കോഴിക്കോട് ചെറുകുന്ന് അന്നപൂർണേശ്വരി ക്ഷേത്രം, കണ്ണൂർ തേക്കടി മംഗളാദേവി ക്ഷേത്രം, ഇടുക്കി വള്ളിയാംകാവ് ദേവി ക്ഷേത്രം, പെരുവന്താനം, ഇടുക്കി (മുണ്ടക്കയത്തിന് സമീപം) അമരങ്കാവ് വനദുർഗ്ഗാ ക്ഷേത്രം, തൊടുപുഴ, ഇടുക്കി അയ്യന്തോൾ കാർത്ത്യായനി ക്ഷേത്രം ചേർത്തല കാർത്യായനി ക്ഷേത്രം പാലാരിവട്ടം രാജരാജേശ്വരി ക്ഷേത്രം, എറണാകുളം ചാല ഭഗവതി ക്ഷേത്രം, കണ്ണൂർ ശംഖ്‌മുഖം ദേവി ക്ഷേത്രം, തിരുവനന്തപുരം കരിക്കകം ശ്രീ ചാമുണ്ഡി ക്ഷേത്രം, തിരുവനന്തപുരം പല്ലശന മീൻകുളത്തി ഭഗവതി ക്ഷേത്രം, പാലക്കാട്‌ വരയ്ക്കൽ ദുർഗ്ഗാദേവി ക്ഷേത്രം, കോഴിക്കോട് പേട്ട ശ്രീ പഞ്ചമി ദേവിക്ഷേത്രം, തിരുവനന്തപുരം വെള്ളൂർ ആലുംതാഴം ശ്രീ വാരാഹി ദേവിക്ഷേത്രം, അന്തിക്കാട്, തൃശൂർ വള്ളികുന്നം പടയണിവെട്ടം ദേവി ക്ഷേത്രം കാട്ടിൽ മേക്കത്തിൽ ശ്രീദേവി ക്ഷേത്രം, പൊന്മന, കൊല്ലം മൂക്കുതല കീഴേക്കാവ് ദുർഗ്ഗാ ഭഗവതി ക്ഷേത്രം,  (മുക്തിസ്ഥല), മേലേക്കാവ്, മലപ്പുറം ജില്ല എളവള്ളി ദുർഗ്ഗാ ഭഗവതി ക്ഷേത്രം പിഷാരിക്കൽ ദുർഗ്ഗാ ഭഗവതി ക്ഷേത്രം, ചാലിശ്ശേരി എടക്കളത്തൂർ ദുർഗ്ഗാ ഭഗവതി ക്ഷേത്രം ദുർഗ്ഗാ ഭഗവതി ക്ഷേത്രം, കാണിപ്പയ്യൂർ ഇടത്തരം ക്ഷേത്രങ്ങൾ, ചെറിയ ക്ഷേത്രങ്ങൾ, കാവുകൾ 108 ദുർഗ്ഗാലയങ്ങൾ
ഗോകർണ്ണം മുതൽ കന്യാകുമാരി വരെ  അറുപത്തിനാല് ഗ്രാമങ്ങളിൽ പരശുരാമൻ പ്രതിഷ്ഠ ചെയ്തു എന്ന് വിശ്വസിക്കുന്ന നൂറ്റിയെട്ട് ദുർഗ്ഗാലയങ്ങൾ, പകുതി ഇന്നത്തെ കർണാടകയിലും പകുതി കേരളത്തിലുമായാണ്.
ഇരുപത് ദുർഗ്ഗ ക്ഷേത്രങ്ങൾ തൃശൂർ ഉണ്ട്.
ആറ്റുകാൽ, കൊടുങ്ങല്ലൂർ, ചക്കുളത്തു ഭഗവതി, ചെട്ടികുളങ്ങര എന്നിവിടങ്ങളിൽ ഭദ്രകാളി ആണ്, മൃദംഗശൈലേശ്വരിയിൽ ദുർഗ്ഗാ ഭഗവതിയാണ്  ഈ ക്ഷേത്രങ്ങൾ  നൂറ്റിയെട്ടിൽ ഉൾപ്പെടില്ല .
പരശുരാമനാൽ പ്രതിഷ്ഠ ചെയ്ത ക്ഷേത്രങ്ങൾ മാത്രമേ 108  ദുർഗ്ഗാലയങ്ങളിൽ ഉൾപ്പെടുകയുള്ളൂ.
നൂറ്റിയെട്ട് ദുർഗ്ഗാലയങ്ങൾ:
1) ചോറ്റാനിക്കര ഭഗവതി ക്ഷേത്രം, എറണാകുളം
2) കുമാരനെല്ലൂർ ഭഗവതി ക്ഷേത്രം, കോട്ടയം
3) കാടാമ്പുഴ ഭഗവതി ക്ഷേത്രം, മലപ്പുറം
4) കൊല്ലൂർ മൂകാംബിക ക്ഷേത്രം, കർണാടക
5) കന്യാകുമാരി ബാലാംബിക ദേവി ക്ഷേത്രം
6) ആവണംകോട് സരസ്വതി ക്ഷേത്രം, ആലുവ, എറണാകുളം
7) ചെങ്ങന്നൂർ ദേവി ക്ഷേത്രം (ചെങ്ങന്നൂർ മഹാദേവ ക്ഷേത്രം), ആലപ്പുഴ ജില്ല
8) തേക്കടി മംഗളാദേവി ക്ഷേത്രം, ഇടുക്കി
9) ചെറുകുന്ന് അന്നപൂർണ്ണേശ്വരി ക്ഷേത്രം, കണ്ണൂർ
10) പാലാരിവട്ടം രാജരാജേശ്വരി ക്ഷേത്രം, എറണാകുളം
11) ചെമ്പൂക്കാവ് കാർത്യായനി ക്ഷേത്രം, തൃശൂർ
12) വെളുത്താട്ട് വടക്കൻ ചൊവ്വാ ഭഗവതി ക്ഷേത്രം, വടക്കൻ പറവൂർ, എറണാകുളം
13) ചെങ്ങണംകോട്ട് ഭഗവതി ക്ഷേത്രം, പട്ടാമ്പി, പാലക്കാട്
14) ചെങ്ങളത്തുകാവ് ദേവിക്ഷേത്രം, കോട്ടയം
15) വടക്കേ ഏഴിലക്കര ഭഗവതി ക്ഷേത്രം
16) ചേർപ്പ് ഭഗവതി ക്ഷേത്രം, തൃശൂർ
17) ചാത്തന്നൂർ ഭഗവതി ക്ഷേത്രം
18) ചേർത്തല കാർത്യായനി ക്ഷേത്രം, ആലപ്പുഴ
19) ചിറ്റണ്ട കാർത്യായനി ക്ഷേത്രം, തൃശൂർ
20) ഐങ്കുന്ന് പാണ്ഡവഗിരി ദേവി ക്ഷേത്രം, തൃശൂർ
21) ചൂരക്കോട്ടുകാവ് ഭഗവതി ക്ഷേത്രം, തൃശൂർ
22) എടക്കുന്നി ഭഗവതി ക്ഷേത്രം, തൃശൂർ
23) ഇടപ്പളളി അഞ്ചുമന ഭഗവതി ക്ഷേത്രം, എറണാകുളം
24) എടലേപ്പിള്ളി ദുർഗ്ഗ ക്ഷേത്രം, നന്ദിപുരം, തൃശൂർ
25) എടയന്നൂർ ഭഗവതി ക്ഷേത്രം
26) എളുപ്പാറ ഭഗവതി ക്ഷേത്രം
27) ഇങ്ങയൂർ ഭഗവതി ക്ഷേത്രം
28) ഇരിങ്ങോൾക്കാവ്, പെരുമ്പാവൂർ, എറണാകുളം
29) കടലശേരി ഭഗവതി ക്ഷേത്രം
30) കടലുണ്ടി ദേവിക്ഷേത്രം
31) കടമ്പേരി ചുഴലി ഭഗവതി ക്ഷേത്രം
32) അയ്യന്തോൾ കാർത്യായനി ക്ഷേത്രം, തൃശൂർ
33) കടപ്പൂർ ദേവി ക്ഷേത്രം
34) കാമേക്ഷി ഭഗവതി ക്ഷേത്രം
35) കണ്ണന്നൂർ ഭഗവതി ക്ഷേത്രം
36) അയിരൂർ പിഷാരിക്കൽ ദുർഗ്ഗ ക്ഷേത്രം, എറണാകുളം
37) കാരമുക്ക് ഭഗവതി ക്ഷേത്രം, തൃശൂർ
38) കാരയിൽ ഭഗവതി ക്ഷേത്രം
39) മയിൽപ്പുറം ഭഗവതി ക്ഷേത്രം
40) കരുവലയം ഭഗവതി ക്ഷേത്രം
41) കാപീട് ഭഗവതി ക്ഷേത്രം
42) കടലൂർ ഭഗവതി ക്ഷേത്രം
43) കാട്ടൂർ ദുർഗ്ഗ ക്ഷേത്രം
44) വേങ്ങൂർ ഭഗവതി ക്ഷേത്രം
45) കിടങ്ങോത്ത് ഭഗവതി ക്ഷേത്രം
46) കീഴഡൂർ ഭഗവതി ക്ഷേത്രം
47) വിളപ്പായ ഭഗവതി ക്ഷേത്രം
48) കൊരട്ടി ചിറങ്ങര ദേവി ക്ഷേത്രം, തൃശൂർ
49) വയക്കൽ ദുർഗ്ഗ ക്ഷേത്രം
50) വിളയംകോട് ഭഗവതി ക്ഷേത്രം
51) കോതകുളങ്ങര ഭഗവതി ക്ഷേത്രം
52) അന്തിക്കാട് കാർത്യായനി ക്ഷേത്രം, തൃശൂർ
53) കുറിഞ്ഞിക്കാവ് ദുർഗക്ഷേത്രം
54) കുട്ടനെല്ലൂർ ഭഗവതി ക്ഷേത്രം
55) മാങ്ങാട്ടുക്കാവ് ഭഗവതി ക്ഷേത്രം
56) വിരണ്ടത്തൂർ ഭഗവതി ക്ഷേത്രം
57) മടിപ്പെട്ട ഭഗവതി ക്ഷേത്രം
58) അഴിയൂർ ഭഗവതി ക്ഷേത്രം
59) മാണിക്യമംഗലം കാർത്യായനി ക്ഷേത്രം, കാലടി, എറണാകുളം
60) മറവഞ്ചേരി ഭഗവതി ക്ഷേത്രം
61) മരുതൂർ കാർത്യായനി ക്ഷേത്രം, തൃശൂർ
62) മേഴക്കുന്നത്ത് ഭഗവതി ക്ഷേത്രം
63) ആറ്റൂർ കാർത്യായനി ക്ഷേത്രം, മുള്ളൂർക്കര, തൃശൂർ
64) മുക്കോല ഭഗവതി ക്ഷേത്രം
65) നെല്ലൂർ ഭഗവതി ക്ഷേത്രം
66) നെല്ലുവായിൽ ഭഗവതി ക്ഷേത്രം
67) ഞാങ്ങാട്ടിരി ഭഗവതി ക്ഷേത്രം, പാലക്കാട്
68) അഴകം ദേവി ക്ഷേത്രം, കൊടകര, തൃശൂർ
69) പന്നിയങ്കര ദുർഗ്ഗ ക്ഷേത്രം
70) പന്തല്ലൂർ ഭഗവതി ക്ഷേത്രം, തൃശൂർ
71) പത്തിയൂർ ദുർഗ്ഗ ക്ഷേത്രം ,ആലപ്പുഴ
72) ചേരനെല്ലൂർ ഭഗവതി ക്ഷേത്രം
73) പേരൂർക്കാവ് ദുർഗ്ഗ ക്ഷേത്രം
74 പേരണ്ടിയൂർ ദേവി ക്ഷേത്രം
75) പിഷാരിക്കൽ ഭഗവതി ക്ഷേത്രം, തൃശൂർ
76) പോത്തന്നൂർ ദുർഗ്ഗ ക്ഷേത്രം
77) പുന്നാരിയമ്മ ക്ഷേത്രം
78) പുതുക്കോട് അന്നപൂർണ്ണേശ്വരി ക്ഷേത്രം
79) പുതൂർ ദുർഗ്ഗ ക്ഷേത്രം
80) പൂവത്തശ്ശേരി ദുർഗ്ഗ ക്ഷേത്രം
81) ഋണനാരായണം ദേവിക്ഷേത്രം
82) ഭക്തിശാല ഭഗവതി ക്ഷേത്രം
83) ശിരസിൽ ദേവി ക്ഷേത്രം
84) തൈക്കാട്ടുശ്ശേരി ദുർഗ്ഗ ക്ഷേത്രം, തൃശൂർ
85) തത്തപ്പള്ളി ദുർഗ്ഗ ക്ഷേത്രം
86) തെച്ചിക്കോട്ടുക്കാവ് ദുർഗ്ഗ
87) തേവലക്കോട് ദേവിക്ഷേത്രം
88) തിരുക്കുളം ദേവി ക്ഷേത്രം
89) തിരുവല്ലത്തൂർ ദേവി ക്ഷേത്രം
90) തോട്ടപ്പള്ളി ദേവി ക്ഷേത്രം, തൃശൂർ
91) തൊഴുവന്നൂർ ഭഗവതി ക്ഷേത്രം
92) തൃച്ചമ്പരം ഭഗവതി ക്ഷേത്രം, കണ്ണൂർ
93) തൃക്കണ്ടിക്കാവ് ഭഗവതി
94) തൃക്കാവ് ദുർഗ്ഗ
95) തൃപ്പേരി ഭഗവതി
96) ഉളിയന്നൂർ ദേവി ക്ഷേത്രം
97) ഉണ്ണന്നൂർ ദേവി ക്ഷേത്രം
98) ഊരകത്തമ്മ തിരുവടി ക്ഷേത്രം, തൃശൂർ
99) ഉഴലൂർ ദേവി ക്ഷേത്രം
100) വള്ളോട്ടിക്കുന്ന് ദുർഗ്ഗ ക്ഷേത്രം
101) വള്ളൂർ ദുർഗ്ഗ ക്ഷേത്രം
102) വരക്കൽ ദുർഗ്ഗ ക്ഷേത്രം
103) കിഴക്കാണിക്കാട് ദേവിക്ഷേത്രം
104) വെളിയന്നൂർ ദേവി ക്ഷേത്രം
105) ഭക്തിശാല ക്ഷേത്രം
106) വെളളികുന്ന് ഭഗവതി ക്ഷേത്രം
107) വലിയപുരം ദേവി ക്ഷേത്രം
108) കുരിങ്ങാച്ചിറ ദേവി ക്ഷേത്രം ഇതും കാണുക നവദുർഗ്ഗ അവലംബം ↑ [ദേവീ ഭാഗവതം , സപ്തമസ്കന്ധം , അദ്ധ്യായം 28]
ഇൻഡോർ തുരന്തോ എക്സ്പ്രസ്സ്‌ ഇംഗ്ലീഷ് വിലാസം https://ml.wikipedia.org/wiki/Indore_Duronto_Express
മുംബൈ സെൻട്രലിനും ഇൻഡോറിനും ഇടയിൽ സർവീസ് നടത്തുന്ന ഇന്ത്യൻ റെയിൽവേയുടെ സൂപ്പർഫാസ്റ്റ് തുരന്തോ എക്സ്പ്രസ്സ് ട്രെയിനാണ് ഇൻഡോർ തുരന്തോ എക്സ്പ്രസ്സ്‌ .
ട്രെയിൻ നമ്പർ 12227 മുംബൈ സെൻട്രലിൽനിന്നും ഇൻഡോർ ജങ്ഷൻ വരെയും, ട്രെയിൻ നമ്പർ 12278 ഇൻഡോർ ജങ്ഷൻ മുതൽ മുംബൈ സെൻട്രൽ വരെയും സർവീസ് നടത്തുന്നു.
തുരന്തോ എക്സ്പ്രസ്സ്‌
ഇന്ത്യയിലെ പ്രധാന നഗരങ്ങളെ കൂട്ടിയിണക്കി സർവീസ് നടത്തുന്ന അത്യാധുനിക സൗകര്യങ്ങളോടുകൂടിയ അതിവേഗ നോൺ സ്റ്റോപ്പ് ട്രെയിൻ ആണ് തുരന്തോ എക്സ്പ്രസ്.
അഞ്ഞൂറുകിലോമീറ്ററിലേറെ സഞ്ചരിക്കുന്ന തുരന്തോ എക്സ്പ്രസിന് യാത്രയ്ക്കിടയിൽ ടെക്നിക്കൽ സ്റ്റോപ്പുകൾ ഉണ്ടാവും.
ട്രെയിൻ നമ്പർ 12227 ഇൻഡോർ തുരന്തോ എക്സ്പ്രസ്സ്‌ ആഴ്ച്ചയിൽ രണ്ട് ദിവസങ്ങളിൽ (വ്യാഴം, ശനി) ഇന്ത്യൻ സമയം 23:15-നു മുംബൈ സെൻട്രലിൽനിന്നും പുറപ്പെട്ടു അടുത്ത ദിവസം ഇന്ത്യൻ സമയം 11:15-നു ഇൻഡോർ ജങ്ഷനിൽ എത്തിച്ചേരുന്നു.
മുംബൈ സെൻട്രലിനും ഇൻഡോർ ജന്ഷനുമിടയിൽ ഇൻഡോർ തുരന്തോ എക്സ്പ്രസ്സിനു മറ്റു സ്റ്റോപ്പുകൾ ഒന്നുംതന്നെ ഇല്ല.
ട്രെയിൻ നമ്പർ 12228 മുംബൈ തുരന്തോ എക്സ്പ്രസ്സ്‌ ആഴ്ച്ചയിൽ രണ്ട് ദിവസങ്ങളിൽ (വെള്ളി, ഞായർ) ഇന്ത്യൻ സമയം 23:00-നു ഇൻഡോർ ജങ്ഷനിൽനിന്നും പുറപ്പെട്ടു അടുത്ത ദിവസം ഇന്ത്യൻ സമയം 11:50-നു മുംബൈ സെൻട്രലിൽ എത്തിച്ചേരുന്നു.
ഇൻഡോർ ജങ്ഷനിനും മുംബൈ സെൻട്രലിനും ഇടയിൽ മുംബൈ തുരന്തോ എക്സ്പ്രസ്സിനു മറ്റു സ്റ്റോപ്പുകൾ ഒന്നുംതന്നെ ഇല്ല.
അവലംബം ↑ ↑ പുറത്തേക്കുള്ള കണ്ണികൾ http://www.wr.indianrailways.gov.in/view_detail.jsp?lang=0 dcd=55 id=0,4,268
ഇൻഫോപാർക്ക്, കൊച്ചി ഇംഗ്ലീഷ് വിലാസം https://ml.wikipedia.org/wiki/InfoPark,_Kochi ഇംഗ്ലീഷ് വിലാസം https://ml.wikipedia.org/wiki/InfoPark,_Kochi
കേരളത്തിലെ മാത്രം കൊച്ചി നഗരത്തിൽ സ്ഥിതിചെയ്യുന്ന ഇൻഫർമേഷൻ ടെക്നോളജി പാർക്കാണ് ഇൻഫോപാർക്ക്.
കേരള സർക്കാർ 2004 ൽ സ്ഥാപിച്ച ഈ പാർക്ക് രണ്ട് ഘട്ടങ്ങളിലായി 260 ഏക്കർ (105.2 ഹെക്ടർ) കാമ്പസിൽ വ്യാപിച്ചു കിടക്കുന്നു, 2020 ലെ കണക്കനുസരിച്ച് 50,000 ൽ അധികം പ്രൊഫഷണലുകൾ ജോലി ചെയ്യുന്ന 450 കമ്പനികൾ താമസിക്കുന്നു.
101 ഏക്കറിൽ (40.9 ഹെക്ടർ) 6,000,000 ചതുരശ്ര അടിയിൽ (557,400 m 2 ) പ്രവർത്തനക്ഷമമായ ബിൽറ്റ്-അപ്പ് സ്ഥലമുള്ള ഇൻഫോപാർക്ക് ഘട്ടം 1 വിപുലീകരിക്കുന്നു.
ഇൻഫോപാർക്ക് രണ്ടാം ഘട്ടം 160 ഏക്കറിൽ (64.7 ഹെക്ടർ) വ്യാപിച്ചു കിടക്കുന്നു, ഇത് പൂർത്തിയാകുമ്പോൾ മൊത്തം 8,000,000 ചതുരശ്ര അടി (743,200 m 2 ) ബിൽറ്റ്-അപ്പ് സ്ഥലവും 80,000 പ്രൊഫഷണലുകളെയും നിയമിക്കും.
ഇന്ത്യൻ ടെക്നോളജി ഭീമന്മാരായ ടാറ്റാ കൺസൾട്ടൻസി സർവീസസ് , കോഗ്നിസൻറ് , വിപ്രോ , എച്ച്സി‌എൽ , യു‌എസ്‌ടി ഗ്ലോബൽ , സുയതി ടെക്നോളജീസ്, ഐ‌ബി‌എസ് സോഫ്റ്റ്വെയർ സെർവീസസ് എന്നിവ പാർക്കിലെ ശ്രദ്ധേയമായ കമ്പനികളാണ്.
വിദേശ കോർപ്പറേഷനുകളായ കെ‌പി‌എം‌ജി , ഏണസ്റ്റ് യംഗ് , ഐക്യുവി‌ഐഎ , ഇഎക്സ്എൽ സർവീസ് , എറ്റിസലാറ്റ് , ഹബ്ബെൽ , നോർത്ത്ഗേറ്റ് , നീൽ‌സൺ ഓഡിയോ , സിറോക്സ് ,  എന്നിവ.
ഇൻഫോപാർക്കിൽ നിന്നുള്ള ഐടി കയറ്റുമതി 2014-15ൽ ശക്തമായ വളർച്ച രേഖപ്പെടുത്തി.
മുൻ വർഷത്തെ അപേക്ഷിച്ച് വരുമാനം 35 ശതമാനം ഉയർന്ന് 3,150 കോടി രൂപയായി.
ഇത് സംസ്ഥാനത്തിന്റെ മൊത്തം ഐടി കയറ്റുമതിയുടെ മൂന്നിലൊന്നിൽ കൂടുതലാണ്.
ഇൻ‌ഫോപാർക്ക് ലോകമെമ്പാടുമുള്ള വലിയ എം‌എൻ‌സികളെ ആകർഷിക്കാൻ തുടങ്ങിയ ഉടൻ തന്നെ ഒരു വലിയ റിയൽ‌ എസ്റ്റേറ്റ് കുതിച്ചുചാട്ടം ആരംഭിച്ചു.
കൊച്ചിയിലെ ഭൂപ്രകൃതിയും ജീവിതശൈലിയും ഇൻഫോപാർക്ക് മാറ്റി, പ്രത്യേകിച്ച് കാക്കനാട് പ്രദേശം.
ഒരു പുതിയ സംസ്കാരം രൂപപ്പെട്ടു, കൂടുതൽ കൂടുതൽ വാണിജ്യ, വാസയോഗ്യമായ സംരംഭങ്ങൾ ഉയരാൻ തുടങ്ങി, ഇത് കൊച്ചി നഗരത്തിന്റെ പരിധി കൂടുതൽ വടക്കേ അറ്റത്തേക്ക് വ്യാപിപ്പിച്ചു.
കേരളത്തിലെ ഇൻഫർമേഷൻ ടെക്നോളജി വ്യവസായത്തിന്റെ വികസനത്തിനായി 'ഹബ് ആൻഡ് സ്പോക്ക് മോഡലിൽ' പാർക്ക് നിർമ്മിച്ചിരിക്കുന്നു.
തൃശൂരിലും ചേർത്തലയിലും സ്ഥിതിചെയ്യുന്ന പാർക്കുകളുടെ കേന്ദ്രമായി ഇൻഫോപാർക്ക് കൊച്ചി പ്രവർത്തിക്കുന്നു.
ലൊക്കേഷനും കണക്റ്റിവിറ്റിയും
കൊച്ചി നഗരത്തിൽ നിന്ന് 10 കിലോമീറ്ററും (6 മൈൽ) കൊച്ചി അന്താരാഷ്ട്ര വിമാനത്താവളത്തിൽ നിന്ന് 22 കിലോമീറ്ററും (14 മൈൽ) ഇൻഫോപാർക്ക്.
ഇൻഫോപാർക്ക് 4-പാത റോഡായ ഇൻഫോപാർക്ക് എക്സ്പ്രസ് വേ വഴി സീപോർട്ട് -എയർപോർട്ട് റോഡിലേക്ക് ബന്ധിപ്പിച്ചിരിക്കുന്നു.
കാക്കനാടിനും വൈറ്റില മൊബിലിറ്റി ഹബ്ബിനും ഇടയിൽ കേരള സംസ്ഥാന ജലഗതാഗത വകുപ്പ് ബോട്ട് സർവീസ് നടത്തുന്നു.
കൊച്ചി നഗരം ഉൾപ്പെട്ട എറണാകുളം ജില്ലാ ഭരണകൂടം ഇൻഫോപാർക്കിനെ കൊച്ചിയിലെ മറൈൻ ഡ്രൈവുമായി ബന്ധിപ്പിക്കുന്ന ജലപാത നിർദ്ദേശിച്ചിട്ടുണ്ട്.
കൊച്ചിയിലെ സ്മാർട്ട് സിറ്റി ഇൻഫർമേഷൻ ടെക്നോളജി പാർക്കിനോട് ചേർന്ന് സ്ഥിതി ചെയ്യുന്ന ഇൻഫോപാർക്ക് ക്യാമ്പസ് കാക്കനാട് പട്ടണത്തെ കേരളത്തിലെ ഐടി / ഐടിഇഎസിനുള്ള ഒരു പ്രധാന കേന്ദ്രമാക്കി മാറ്റുന്നു.
വി‌എസ്‌എൻ‌എല്ലിന്റെ ആശയവിനിമയ ഗേറ്റ്‌വേ ഇൻ‌ഫോപാർക്കിനടുത്താണ് സ്ഥിതി ചെയ്യുന്നത്.
രണ്ട് അന്തർവാഹിനി കേബിളുകളായ SAFE , സീ-മീ-വീ 3 എന്നിവയ്ക്ക് ലാൻഡിംഗ് പോയിന്റുകൾ ഗേറ്റ്‌വേയിൽ ഉണ്ട്.
വി‌എസ്‌എൻ‌എല്ലിന്റെ ജിഗാബൈറ്റ് റൂട്ടറുമായി ഇൻ‌ഫോപാർക്ക് ഒപ്റ്റിക്കൽ ഫൈബർ നേരിട്ട് ബന്ധിപ്പിച്ചിരിക്കുന്നു, ഇത് പാർക്കിന് 100% അപ്‌ടൈം ഡാറ്റ കണക്റ്റിവിറ്റി നൽകുന്നു.
മറ്റ് പ്രധാന ബാൻഡ്‌വിഡ്ത്ത് ദാതാക്കളായ ബി‌എസ്‌എൻ‌എൽ , റിലയൻസ് , ഭാരതി എയർടെൽ , പവർ ഗ്രിഡ് കോർപ്പറേഷൻ എന്നിവയും പാർക്കിൽ ഉണ്ട്.
വരുമാനവും വളർച്ചയും
കഴിഞ്ഞ കുറച്ച് വർഷങ്ങളായി ഇൻ‌ഫോപാർക്കിൽ നിന്നുള്ള വരുമാനം ശ്രദ്ധേയമായ തോതിൽ വളരുകയാണ്.
2008-2009 സാമ്പത്തിക വർഷത്തിൽ പാർക്ക് 87 ശതമാനം വളർച്ച നേടി 463 കോടി രൂപയായി.
2010-11ൽ 750 കോടി രൂപയും 2011-12ൽ 1,095 കോടി രൂപയും 2012-13ൽ 1,534 കോടി രൂപയുമാണ് ഇൻഫോപാർക്ക് രജിസ്റ്റർ ചെയ്തത്.
ഇൻഫോപാർക്കിൽ നിന്നുള്ള ഐടി കയറ്റുമതി 2013-14 സാമ്പത്തിക വർഷത്തിൽ ശക്തമായ വളർച്ച രേഖപ്പെടുത്തി.
വരുമാനം നൂറുവർഷത്തിൽ 53 വർദ്ധിച്ച് 2,350 കോടി രൂപയായി.
കേവലം പത്ത് വയസ്സ് മാത്രം പ്രായമുള്ള ഐടി പാർക്ക് സംസ്ഥാനത്തെ മറ്റേതൊരു പാർക്കിനേക്കാളും കമ്പനികളുടെ എണ്ണത്തിലും സോഫ്റ്റ്‌വെയർ  കയറ്റുമതിയിലും വളരെയധികം വളർച്ച കൈവരിച്ചു.
പ്രവർത്തനച്ചെലവ് കുറയ്ക്കുന്നതിനും കഴിവുള്ള പ്രൊഫഷണലുകളെ നിയമിക്കുന്നതിനും അറ്റൻഷൻ നിരക്ക് കുറയ്ക്കുന്നതിനും താൽപ്പര്യമുള്ള കമ്പനികൾക്ക് കൊച്ചി നല്ല അവസരങ്ങൾ വാഗ്ദാനം ചെയ്യുന്നു.
2004 ൽ ആരംഭിച്ചതിനുശേഷം ഇൻഫോപാർക്ക് മൂന്ന് ദശലക്ഷം ചതുരശ്രയടി സൃഷ്ടിച്ചു.
ഇത് ആറ് ദശലക്ഷം ചതുരശ്രയടി ഇരട്ടിയാക്കാൻ ഉദ്ദേശിക്കുന്നു.
അടുത്ത രണ്ട് വർഷങ്ങളിൽ.
2015-16 സാമ്പത്തിക വർഷത്തിൽ പതിനായിരത്തിലധികം അധിക തൊഴിലവസരങ്ങൾ സൃഷ്ടിക്കാമെന്നും പാർക്ക് പ്രതീക്ഷിക്കുന്നു.
2020 ഓടെ പൂർത്തീകരിക്കുമെന്ന് പ്രതീക്ഷിക്കുന്ന 2,500 കോടി രൂപയുടെ പദ്ധതിയിൽ ഇൻഫോപാർക്കിന്റെ രണ്ടാം ഘട്ട ജോലികൾ പുരോഗമിക്കുകയാണ്.
നിരവധി ആഗോള ഐടി സ്ഥാപനങ്ങൾ തങ്ങളുടെ ക്യാമ്പസ് സ്ഥാപിക്കാനുള്ള നിർദേശങ്ങൾ കൊണ്ടുവന്നിട്ടുണ്ട്.
ഐടിക്ക് വേണ്ടി കരുതി വെച്ച സ്ഥലത്തിനുപുറമെ, ഒരു വലിയ ബിസിനസ് കൺവെൻഷൻ സെന്റർ, ബഡ്ജറ്റ് ഹോട്ടലുകൾ, ഷോപ്പിംഗ് കോംപ്ലക്സുകൾ, വാണിജ്യ കേന്ദ്രങ്ങൾ, വിനോദം, വിനോദ സൗകര്യങ്ങൾ എന്നിവയും ഇൻഫോപാർക്ക് ആസൂത്രണം ചെയ്യുന്നു.
അടിസ്ഥാന സൗകര്യ വികസനം നടക്കുന്നു.
കൊച്ചി ഇൻഫോപാർക്ക് ഒരു പ്രമുഖ വിദ്യാഭ്യാസ ഗവേഷണ സ്ഥാപനങ്ങളിലൊന്നാണ്.